મા-બાપનું પ્રથમ સંતાન બાળમૃત્યુનો ભોગ બન્યા પછી એ જન્મી હતી એટલે લાડકોડ તો એને અતિશય મળ્યા, પણ એની જોડે જે શિખામણ પણ મળવી જરૂરી હતી એ જરાયે ન મળી, અને પરિણામે કોઈ અનિયંત્રિત નદીના વેગીલા પ્રવાહની જેમ એના મારગમાં આવનાર તમામનો સંહાર કરતી એ ધસમસતી જ રહી, ફાવે તેમ… એ ગાળામાં ઉચ્ચ શિક્ષા પ્રાપ્ત કરેલ તેમજ સ્વભાવ અને સ્થિતિસંપન્ન એવા દર્પણની સાથે એના લગ્ન પણ થયા પરંતુ જીદ, ગુસ્સો, અપમાન કરવાની વૃત્તિ તેમજ સ્વાર્થવૃત્તિ જેવા ઘણા અસુરો એનામાં ટોળે વળ્યા હતા… દર્પણ એના માતાપિતા અને સહુ સંબંધીઓ એના મુખવટે જ છેતરાયા અને કેવળ મૂક પ્રેક્ષક જ કરી દીધા.